**Husreglement – Arenabygg Skullerud idrettsanlegg**

**Velkommen som låne- /leietaker. Hvis det er feil eller mangler må dette meldes fra
til Rustad IL v/ Barbro Tomter Dahlen, mail:** **langrenn@rustad-idrettslag.no**

* Ikke tillatt med levende lys / flamme og røyking i lokalet
* Ikke tillatt med hunder eller andre dyr (unntak førerhund) inne i lokalene
* Ikke tillatt å gå inn i lokalene med piggsko eller sykkelsko
* Ikke tillatt å ta med ski / staver / sykler el. l. inn i lokalene
* Ikke tillatt å sette opp plakater på vegger/vinduer/dører
* Ikke tillatt å sitte på bordene
* Ikke tillatt å nyte alkohol eller rusmidler i lokalene

*Ved bruk av allrom kan ytterklær henges opp i vrimleareal*

*Skotøy (ved dårlig vær) settes i skohyller i vrimleareal*

**Ansvarlig leietaker skal påse at arenabygget forlates rent og ryddig.**

**Før dere forlater lokalene må følgende være utført:**

1. Alle bord skal tørkes av.
2. Alle rom som er brukt skal feies.
3. Stoler og bord settes tilbake slik de stod, se kart for allrom.
4. Alle søppelbeholdere skal tømmes. Sett i nye poser.
5. Søppel må tas med av leietaker (foreløpig, inntil kommunen får på plass renovasjonsavtale)
6. Vanlig rengjøring av kjøkken hvis leietaker leier dette (se egen beskrivelse) og toalett.
Rosa kluter, evt. engangskluter benyttes til rengjøring av toaletter. Husk å tøm søppel på alle toaletter, også utetoalettet hvis det har vært i bruk.
7. Toalettpapir, tørkepapir, såpe, kluter, søppelsekker etc. finnes i skap over komfyr på kjøkkenet. «Nøkkel» til dispensere henger på krok i samme skap. Brukte kluter/oppvaskhåndklær legges i oppvaskkum på kjøkkenet.
8. Tomflasker tas med av ansvarlig låne-/leietaker.
9. Medbrakte verdigjenstander bør ikke stå igjen når man forlater lokalet. Rustad IL er ikke erstatningsansvarlig for skader som måtte oppstå, evt. tyveri.
10. Området utenfor/rundt arenabygget skal gås over etter arrangementer og evt. søppel og annet må fjernes og tas med av leietaker.
11. Slukk fysisk lys i vrimleareal (gang), på kjøkken og evt. vaskerom når lokalene forlates.
12. Sjekk at alle vinduer er lukket og dører er låst når man forlater lokalet.

**NB! Ved dårlig eller mangelfull opprydning vil det bli belastet et gebyr på kr. 1 000,- til dekning av ekstra rydde-/vaskehjelp.**

**Regler for bruk av kjøkken i arenabygg Skullerud idrettsanlegg**

**Kjøkkenbenk / gulv:**

* Bordplater og kjøkkenbenker rengjøres.
* Ikke bruk JIF (slipemiddel) på «spruteplatene på kjøkkenet.
* Fei gulvet på kjøkkenet, tørk evt bort «søleflekker» på gulv.

**Kjøleskap**

* Tøm kjøleskapet for det som er deres før dere forlater arenabygget, evt avtal om «rester» kan stå igjen eller fryses ned.

**Fryser**

* Denne skal alltid være låst. Nøkler i nøkkelskap.

**Søppelkasser**

Rengjøres med en lett fuktig klut.

Ikke bruk rengjøringsmidler eller produkter som inneholder slipemidler (Ikke Jif!)

**Kontakter tas ut av alt elektrisk utstyr, før lokalet forlates.**

**Oppvaskmaskin:**

* Se egen instruks på oppvaskmaskinen. Alt som vaskes opp må tørkes over med oppvaskhåndkle. Ferdig oppvask skal ryddes tilbake på navnet plass i skapene, ikke stå igjen i bakkene.

**Kaffemaskin:**

Se egen instruks på kaffemaskinene

* Filter finnes i skap under kaffemaskinen sammen med ekstra kaffekanner
* Blandingsforholdet står på maskinen
* Slå av maskinen etter bruk
* Kast brukt filter
* Tøm ut evt kafferester og rengjør blandingsbeholder, glassbeholder / kaffekanne grundig.
* Lokket på alle kaffekanner skal stå åpne.

**Kontakter tas ut av alt elektrisk utstyr, før lokalet forlates.**